CELEX: 62011TN0552
Language: ro
Date: 2011-10-24 00:00:00
Title: Cauza T-552/11: Acțiune introdusă la 24 octombrie 2011 — Lito Maieftiko Gynaikologiko kai Cheirourgiko Kentro/Comisia

7.1.2012   
            
            
               RO
            
            
               Jurnalul Oficial al Uniunii Europene
            
            
               C 6/19
            
         Acțiune introdusă la 24 octombrie 2011 — Lito Maieftiko Gynaikologiko kai Cheirourgiko Kentro/Comisia
   (Cauza T-552/11)
   2012/C 6/36
   Limba de procedură: greaca
   
      Părțile
   
   
      Reclamantă: Lito Maieftiko Gynaikologiko kai Cheirourgiko Kentro AE (reprezentant: Tzannini Evgenia, avocat)
   
      Pârâtă: Comisia Europeană
   
      Concluziile
   
   Reclamanta solicită Tribunalului:
   
               —
            
            
               admiterea prezentei acțiuni;
            
         
               —
            
            
               anularea notei de debit atacate;
            
         
               —
            
            
               luarea în considerare a argumentelor sale prin care reține că trebuie rambursate sumele indicate în memoriul său din 17 iunie 2011;
            
         
               —
            
            
               anularea actului atacat și în măsura în care se referă la a treia tranșă care nu a fost plătită;
            
         
               —
            
            
               compensarea sumelor eventual rambursabile cu cea de a treia tranșă menționată, care nu a fost plătită niciodată, care este suspendată de cinci ani;
            
         
               —
            
            
               interpretarea prezentei acțiuni ca fiind un fapt care întrerupe prescripția dreptului la plata celei de a treia tranșe;
            
         
               —
            
            
               obligarea Comisiei la plata cheltuielilor de judecată.
            
         
      Motivele și principalele argumente
   
   Prin intermediul prezentei acțiuni, reclamanta solicită anularea deciziei Comisiei cuprinse în nota de debit nr. 3241109207 din 9 septembrie 2011 privind participarea reclamantei la programul de cercetare „WARD IN HAND” nr. 510743.
   În susținerea argumentelor sale, reclamanta invocă următoarele motive:
   
               —
            
            
               abuz de putere din partea Comisiei Europene, în măsura în care a procedat, printr-o ficțiune juridică, la asimilarea lipsei livrării de time sheets cu lipsa livrării unor bunuri care trebuiau livrate, încălcându-și obligațiile contractuale;
            
         
               —
            
            
               lipsă de motivare a notei de debit atacate și încălcarea principiului general de drept potrivit căruia un act cauzator de prejudicii trebuie să cuprindă o motivare, pentru a se putea verifica legalitatea sa, în măsura în care nota de debit atacată nu cuprinde nicio motivare;
            
         
               —
            
            
               neluarea în considerare a mijloacelor de probă;
            
         
               —
            
            
               eroare de drept și lipsă de motivare, întrucât pârâta nu a ținut cont de argumentele factuale ale reclamantei și le-a respins în mod nelegal și fără motivare;
            
         
               —
            
            
               încălcarea principiului încrederii legitime, întrucât în mod nelegal pârâta nu a plătit ultima tranșă din program reclamantei și a anulat în întregime munca sa de cercetare după cinci ani de la încheierea programului.